CELEX: 32014R0920
Language: da
Date: 2014-08-21 00:00:00
Title: Kommissionens gennemførelsesforordning (EU) nr. 920/2014 af 21. august 2014 om ændring af bilag I til Rådets forordning (EØF) nr. 2658/87 om told- og statistiknomenklaturen og Den Fælles Toldtarif

26.8.2014   
            
            
               DA
            
            
               Den Europæiske Unions Tidende
            
            
               L 252/1
            
         KOMMISSIONENS GENNEMFØRELSESFORORDNING (EU) Nr. 920/2014
   af 21. august 2014
   om ændring af bilag I til Rådets forordning (EØF) nr. 2658/87 om told- og statistiknomenklaturen og Den Fælles Toldtarif
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               Ved forordning (EØF) nr. 2658/87 blev der fastlagt en varenomenklatur (»den kombinerede nomenklatur«), der er gengivet i bilag I til samme forordning.
            
         
               (2)
            
            
               Tariferingen af stykker af fiskekød som filet eller andet fiskekød under pos. 0304 i den kombinerede nomenklatur afhænger af, om disse stykker kan identificeres som stammende fra filet af fisk.
            
         
               (3)
            
            
               Udtrykket »loins« anvendes som synonym for filet fra større fisk i den kombinerede nomenklatur. Eftersom pos. 1604 i den kombinerede nomenklatur, som omfatter tilberedt eller konserveret fisk, allerede henviser til »filet (såkaldte »loins«)«, bør denne henvisning også indføres i kapitel 3 i den kombinerede nomenklatur, der omfatter fisk.
            
         
               (4)
            
            
               I betragtning af de større fisks anatomi, såsom tunfisk (af slægten Thunnus), sværdfisk (Xiphias gladius), marlin, sejlfisk og spydfisk (af familien Istiophoridae) samt hajer (Hexanchus griseus; Cetorhinus maximus; Alopiidae-familien; Rhincodon typus; Carcharhinidae-familien; Sphyrnidae-familien; Isuridae-familien), kan der højst opnås fire forholdsvis store fileter pr. fisk (fra højre og venstre side samt øvre og nedre side).
            
         
               (5)
            
            
               For at sikre en ensartet anvendelse af den kombinerede nomenklatur bør tariferingen af filet af større fisk, der benævnes »loins« (uanset om de er skåret i mindre stykker), under pos. 0304 afklares.
            
         
               (6)
            
            
               Der bør derfor indsættes en supplerende bestemmelse i kapitel 3 i del II af den kombinerede nomenklatur for at sikre en ensartet fortolkning i hele Unionen.
            
         
               (7)
            
            
               Bilag I til forordning (EØF) nr. 2658/87 bør derfor ændres.
            
         
               (8)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   I kapitel 3 i del II i den kombinerede nomenklatur, der er gengivet i bilag I til forordning (EØF) nr. 2658/87, indsættes følgende supplerende bestemmelse 2:
   
      
                  »2.
               
               
                  For så vidt angår de underpositioner i den kombinerede nomenklatur, der henvises til i tredje afsnit, omfatter udtrykket »filet« også »loins«, dvs. kødstykker, der stammer fra den øvre, nedre, højre eller venstre side af en fisk, for så vidt som hoved, indvolde, finner (ryg-, gat-, hale-, bug- og brystfinner) og ben (rygben, bug- eller sideben, gælleben eller stigbøjler osv.) er fjernet.
                  Tariferingen af sådanne varer som filet berøres ikke af, at de skæres i mindre stykker, forudsat at disse kan identificeres som stammende fra filet.
                  Bestemmelserne i de to første afsnit gælder for følgende fisk:
                  
                              a)
                           
                           
                              tunfisk (af slægten Thunnus) under underpositioner 0304 49 90 og 0304 87 00
                           
                        
                              b)
                           
                           
                              sværdfisk (Xiphias gladius) under underpositioner 0304 45 00 og 0304 84 00
                           
                        
                              c)
                           
                           
                              marlin, sejlfisk og spydfisk (af familien Istiophoridae) under underpositioner 0304 49 90 og 0304 89 90
                           
                        
                              d)
                           
                           
                              hajer (Hexanchus griseus; Cetorhinus maximus; Alopiidae-familien; Rhincodon typus; Carcharhinidae-familien; Sphyrnidae-familien; Isuridae-familien) under underpositionerne 0304 49 90 og 0304 89 59.«
                           
                        
            
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. august 2014.
      
         
            På Kommissionens vegne
         
         
            For formanden
         
         Karel DE GUCHT
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.